kardosdrur/scandi-wiki huggingface dataset:
Elmskov

Elmskov (på tysk Elmholz) er et omtrent 79 ha stor skovområde beliggende midtvejs mellem landsbyerne Stenderup og Isted i Lusangel i det centrale Sydslesvig. I administrativ henseende hører skoven under Siversted i Slesvig-Flensborg kreds i den nordtyske delstat Slesvig-Holsten. Historisk-topografisk ligger skoven tæt på grænsen mellem Ugle og Strukstrup Herred. Den lille øst for skoven beliggende bebyggelse ved samme navn hører allerde under Klapholt Kommune (Havetoft Sogn, Strukstrup Herred). I den danske tid hørte Elmskov med Vesterskov og Plantekobbel med et areal af i det hele 238 tdr land under Stenderup Skovfogderi i Flensborg Amt. Som statsskov drives Elmskov nu af delstatens skovstyrelse. Skoven består overvejende af bøg, eg, rødgran og lærk. Der er fritstående bestande af dådyr og rådyr. I skovens sydlige del er der en dansk jagtsten fra 1801 med indskrift og krone. Skoven er omgivet af bebyggelserne Popskov el. Popholt, Stenderupmark (Stenderupfeld), Elmskov, Lamskær (Lammerskjer), Smøl (Schmöhl) og Helligbæk. Syd og sydøst for skoven strækker sig Helligbækken, hvor ifølge folkesagnet Harald Blåtand blev døbt omkring år 960, hvorom Poppostenen minder.

Elmskov er første gang nævnt 1779. stednavnet henføres til elmetræer.

Noter 

Skove i Sydslesvig
Sydslesvig
Isted Skov

Isted Skov (på tysk Idstedter Gehege el. Gehege Idstedtwege) er et omtrent 196 ha stor skovområde beliggende syd for landsbyen Isted i det centrale Sydslesvig. I administrativ henseende strækker sig skoven over kommunerne Isted og Ny Bjernt i Slesvig-Flensborg kreds i den nordtyske delstat Slesvig-Holsten. Som statsskov drives Isted Skov af delstaten Slesvig-Holstens skovmyndighed. I den danske tid hørte Isted Skov med Karnbjerg Skov på 300 tdr. land under det 2. gottorpske skovriderdistrikt. Skoven er beliggende på en morænebakke nord for Slesvig by med højder op til 50 m. Øst for landevejen K 16 fortsætter skoven som Karnbjerg Skov (også Katrineskov, ty. Gehege Karenberg), som har navnet efter den 52 m høje Karnbjerg og som dækker yderlige 30 ha. Øst for skoven ved Langsøen ligger den lidt mindre Grydeskov.

I skovens areal indgår både løv- og nåleskov med bøg, eg, rødgran og lærk. Skoven er (bl.a.) levested for musvåge, sortspætte, duehøg, spurvehøg og natugle. Der er fritstående bestande af dådyr. I skovens sydvestlige del ligger med Røverhulen en gravhøj fra stenalderen. Der er flere vandrestier. I sydvest grænser skoven til Bøgbjerg og til de to (under Lyrskov kommune hørende) småsøer Buksø (også Bøgsø, ty. Bocksee) og Rørsø (Reethsee). Rørsø er gydeplads for skrubtudse.

Skoven indgår med andere naturområder nord og nordøst for Slesvig by i et fælles habitatområde under det fælleseuropæiske Natura 2000-projekt

Noter

Eksterne henvisninger 

Skove i Sydslesvig
Sydslesvig
TNC-stik

TNC-stik (TNC er akronym af Threaded Neill-Concelman, ikke Threaded Navy Connector) er et elektrisk stik, som anvendes til højfrekvenssignaler mindre end ca. 11 GHz. TNC-stik og BNC-stik ligner meget hinanden. TNC-stik er med en gevindomløber, hvor BNC-stik er med en bajonetfatning. Data for TNC-stikket varierer med fabrikant og med frekvensen.

Anvendelser 
Stikkene monteres på koaksialkabel og er anvendelige til frekvenser langt op i UHF-området - og en stor del af SHF. Da koaksialkabler findes i forskellige tykkelser og med forskellige impedanser (50 ohm (mest udbredt) og 75 ohm, laves TNC-stikkene i flere forskellige udgaver, der passer til disse.

TNC-stik er immun overfor vibrationsstøj.

Se også 
 elektrisk stik
 SMA-stik
 SMB-stik
 SMC-stik
 N-stik

Referencer 

Radiofrekvensstik

de:Koaxiale Steckverbinder für Hochfrequenzanwendungen#TNC-Steckverbinder
ru:Коаксиальный радиочастотный разъём#TNC-коннектор
Béni Mellal-Khénifra

Béni Mellal-Khénifra ( , Bani Mallal Khnifṛa ;  , Ayt Mllal Khnifṛa) er en af Marokkos tolv regioner. Den dækker et område på 28.374 km2 og havde en befolkning på 2.520.776 i den marokkanske folketælling i 2014 . Regionens hovedstad er Beni Mellal.

Geografi 
Béni Mellal-Khénifra er beliggende i det indre af landet. Den grænser op til Rabat-Salé-Kénitra mod nord, Fès-Meknès mod nordøst, Drâa-Tafilalet mod sydøst, Marrakesh-Safi i sydvest og Casablanca-Settat i nordøst. I den vestlige og centrale del af regionen bliver den frodige Tadla-slette vandet fra floden Oum Er-Rbia. Sletten er omkranset af bjergkæden Høje Atlas, der går gennem de sydlige og østlige dele af regionen og forbjergene til Mellematlas mod nord.

Historie 

Béni Mellal-Khénifra blev dannet i september 2015 ved at lægge Khouribga-provinsen, fra Chaouia-Ouardigha-regionen og Khénifra-provinsen fra Meknès-Tafilalet-regionen sammen med de tre provinser, der tidligere udgjorde regionen Tadla-Azilal.

Regering 

Ibrahim Moujahid, medlem af partiet Autentisitet og modernitet, blev valgt som regionrådets første præsident den 14. september 2015. Mohamed Derdouri blev udnævnt til guvernør (wali) i regionen den 13. oktober 2015.

Inddeling 
Béni Mellal-Khénifra omfatter fem provinser:
 Azilal (provins)
 Béni-Mellal (provins)
 Fquih Ben Salah (provins)
 Khénifra (provins)
 Khouribga (provins)

Økonomi 
Landbrug er fundamentet i regionens økonomi. Større afgrøder inkluderer korn, jordfrugter, oliven, citrusfrugter og granatæbler; produktionen af mælk og kød er også betydelig. Ouled Abdoun-bassinet nær Khouribga rummer 44% af Marokkos fosfatreserver.

Infrastruktur 
Ekspres-motorvejen Berrechid – Beni Mellal forbinder regionen med resten af det nationale motorvejsnetværk og passerer gennem byerne Beni Mellal, Oued Zem og Khouribga, på vej mod nordvest til Berrechid lige syd for Casablanca . Nationalrute 8 er en anden vigtig motorvej, der forbinder Beni Mellal og Khenifra med Marrakesh i sydøst og Fez i nordvest. Beni Mellal Lufthavn betjenes af Royal Air Maroc, og der er en jernbanelinje med passagertrafik, der kører mellem Oued Zem, Khouribga og Casablanca.

Referencer 

Marokkos regioner
Den oligodynamiske effekt

Den oligodynamiske effekt er den effekt at nogle metalioner dræber eller hæmmer væksten af mikroorganismer. Metaller, der udviser den oligodynamiske virkning, er blandt andet kviksølv, sølv, kobber, messing, bronze, tin, jern, bly og vismut.
Den stærkeste virkning findes hos kviksølv og sølv.

To studerende på DTU har i 2020 udviklet antiviralt værktøj til at åbne døre med og taste pinkoder på betalingsautomater og hæveautomater.

Ekstern henvisning 
 Studerende udvikler antiviralt værktøj - DTU

Referencer 

Metaller
Hygiejne
Biocider
F-stik

Et F-stik (IEC 60169-24) er et koaksial RF-stik som almindeligvis anvendes til fjernsyn; fx til DTT, kabel-tv og satellit-tv, med 75 ohm koaksialkabel.

Historisk
F-stikket blev designet af Eric E. Winston i de tidlige 1950'ere mens han arbejdede for Jerrold Electronics på deres udvikling af kabel-tv. I 1970'erne blev brugen af F-stikket almindelig til VHF og senere til UHF i amerikanske antenneforbindelser, hvor det erstattede 300 ohms fladkabel.

F-stikket er i dag specificeret i IEC 60169.

Montage og koderinge

F-hanstik er designet til at være let at montere på et 75 ohms kabel, uden lodning eller krimpning, men kablet skal have stiv inderleder. Antallet af ringe på F-hanstikket koder for, hvilken kabeldiameter interval hanstikket kan anvendes med:
 3 ringe: 4,0 mm
 2 ringe: 5,0 mm – 5,2 mm
 1 ring: 5,8 mm – 6,1 mm
 Ingen ring: 7,0 mm – 8,2 mm

Se også
 Coax-IEC-stik

Referencer

Radiofrekvensstik
Azilal (provins)

Azilal (berbisk : ⴰⵣⵉⵍⴰⵍ) er en provins i den marokkanske region Béni Mellal-Khénifra med hjemsted i byen Azilal der har omkring 30.000 indbyggere. Provinsens befolkning var i 2004 på 504.501 mennesker.

De største byer er:

 Afourar
 Azilal
 Ait Attab
 Bzou
 Demnate
 Foum Jamaa
 Ouaouizeght

Referencer 

Provinser i Marokko
Béni-Mellal (provins)

Béni-Mellal er en provins i den marokkanske region Béni Mellal-Khénifra. Befolkningen var i 2004 946.018 mennesker.

Geografi 
Béni Mellal-provinsen ligger i Atlasbjergene med et plateau, der ligger 400 til 600 meter over havets overflade, samt bjerge, der stiger til 2.460 meter (Ighnayen-bjerget) og 2.240 meter (Mount Tassemit). De høje bjerge er dækket med sne fra november til april.

Beni Mellal-provinsen har et kontinentalt klima med nedbør, der varierer mellem 350 og 650   mm pr. år. November er den regnfulde måned med næsten 25% af den årlige nedbør. Sne er ikke ualmindeligt på plateauet om vinteren. Ekstreme temperaturer på plateauet varierer fra -6 °C i januar 2005 til en 47 °C i juli 2007. Sommeren er normalt meget varm på grund af den brændende østlige eller sydøstlige vind, kendt som chergui, der blæser ud fra Sahara og hæver temperaturen over 40° C. Varmebølgerne ender undertiden i voldsomme tordenvejr.

Byer 
De største byer er: 

 Aghbala
 Beni Mellal
 El Ksiba
 Kasba Tadla
 Oulad M Barek
 Oulad Yaich
 Sidi Jaber
 Zaouiat Cheikh
 Tartemat

Referencer 

Provinser i Marokko
Bananstik

Et bananstik er et enleder elektrisk stik som anvendes til at forbinde ledninger til elektrisk udstyr og elektriske apparater. Termen 4 mm bananstik anvendes også - specielt i Europa, men der findes fx også bananstik med ben på 2 mm i diameter. Der findes mange bananstik varianter - alle med en fjeder så en god elektrisk forbindelse opnås. Der findes fx også varianter med en fast metalcylinder med en eller to revner ned langs midten af cylinderen. Bananstikket anvendes fx til prøveledninger på måleudstyr - fx multimetre.

4 mm bananstik findes i flere varianter; flest med 20 mm benlængde, men benlængder på mellem 11-25 mm eksisterer.

4 mm kvalitetsbananstik kan tåle 30 V ved 15 A.

Historisk 
Opfindelsen af stikket har to udmeldte ophav. Hirschmann company påstår at stikket blev opfundet af Richard Hirschmann i 1924. En anden opfindelsespåstand kommer fra General Radio Company, som skriver "1924: GenRad developed banana plug - replaces pin plugs, this spring-loaded connector technology ..." og at det blev "introduced in this country [the US] by GR in 1924".

I 1929 fik Richard Hirschmann et patent på et forbedret bananstik.

Bananstik er blevet meget anvendt på elektrisk udstyr før 1960. Fx til antenne og jord, udtag for ekstra højttalere og til grammofon.

Afledte stik 

I både PL-259 og SO-239 er de indre stik blot bananstik (han uden revner). Faktisk omtales PL-259 og SO-239 som skærmede bananstik.

230 volt-stik er afledt af 4 mm bananstik.

Miniature bananstik 

Mange miniature bananstik versioner er blevet lavet. Fx 2,6 mm og 2 mm bananstik.

Modeltogsystemer af fabrikatet Märklin anvender miniatureversioner af bananstik til alle deres elektriske forbindelser.

Se også 
 F-stik

Referencer

Eksterne henvisninger 
 What Size Banana Plug are you using? 
 How many different size banana plugs are there?

Stikforbindelser
BNC

BNC eller bnc har flere betydninger:
 BNC-stik - kendt stiktype
 Bethany Nazarene College - det tidligere navn for Southern Nazarene University
 Beni Airport (IATA airport code), i den Democratic Republic of the Congo
IEC-stik

IEC-stik er stik fra standardiseringsorganisationen International Electrotechnical Commission.
Der er flere specialiseringer:
 Coax-IEC-stik - meget udbredt antennestik
 230V IEC-stik - topolet og trepolet apparatstik med flade eller runde ben og kan have jordben

Stikforbindelser
Frederik (frimurerloge)

Frederik var en dansk frimurerloge i Flensborg. Logen blev stiftet den 23. juni 1863 (Sankt Hans) og var opkaldt efter Frederik 7. Logen hørte under Den Danske Store Landsloge og skulle være åben for alle kristne mænd på tværs af nationale forskelle og sprog. Dog skulle den ordførende mester være dansk undersåt (statsborger). Som logebygning fungerede Skyttehuset i Stuhrs Allé, hvor Frederik 7. besøgte logen den 30. oktober 1863. Efter den 2. Slesvigske krig 1864 fortsatte logearbejdet indtil videre. Den 24. juni 1866 rådede logen over 101 medlemmer. Den forblev medlem af den danske orden og blev endnu i 1868 indbudt til at overvære vielsen af den nyopførte ordensbygning i Klerkegade i København. Men allerede samme år blev der med Wilhelm zur nordischen Treue oprettet en specifik tysk frimurerloge i byen, som fik navnet efter den preussiske konge Wilhelm 1. Den nationale splittelse i regionen blev dermed spejlet hos byens frimurere. De tyske myndigheder lagde imidlertid pres på logen, for at den skulle tilslutte sig en af de tre preussiske storloger. At fortsætte som dansk loge ville være i strid med straffelovens paragraf for landsforræderi. Den sidste forsamling fandt sted den 19. april 1869, hvor logen stilledes i bero. I 1871 blev logebygningen i Stuhrs Allé solgt. Inventaret blev 1876 overført til Logedirektorium i København. Håbet om en genforening med Danmark eller i det mindste en ny tilladelse under tysk øvrighed var svundet. 1905 blev den hvilende loge nedlagt.

Logens navn blev senere anvendt for en frimurerisk forskningsforening.

Kilde / Litteratur 
 Br. Franz Dethleffsen: Beitrag zur Geschichte der Freimaurerei in Flensburg, Flensborg 1928.

Eksterne henvisninger 
 Frederik Forskningsforening 

Frimureri
Kultur i Flensborg
Etableret i 1863
Ophørt i 1905
Wagnergruppen

Wagner-gruppen (russisk: Группа Вагнера, tr. Gruppa Vagnera), officielt kendt som PMC Wagner er en russisk paramilitær organisation. Den opfattes som et privat militærselskab, et netværk af lejesoldater og en de facto privat hær ejet af Jevgenij Prigozjin, en tidligere nær allieret af den russiske præsident Vladimir Putin. Gruppen opererer til støtte for russiske interesser og modtager udstyr fra det russiske forsvarsministerium. Mens Wagner-gruppen i sig selv ikke er ideologisk drevet, er forskellige elementer af gruppen blevet forbundet med nynazisme og højreekstremisme.

Det spekuleres bredt i, at Wagner-gruppen bliver brugt af den russiske regering til at tillade plausibel benægtelse og til at sløre de sande ofre og økonomiske omkostninger ved Ruslands udenlandske interventioner. Gruppen blev fremtrædende under krigen i Donbass i Ukraine, hvor den hjalp prorussiske separatiststyrker i de selverklærede Donetsk- og Luhansk-folkerepublikker fra 2014 til 2015. Gruppen har angiveligt deltaget i forskellige konflikter rundt om i verden, herunder borgerkrigene i Syrien, Libyen, Den Centralafrikanske Republik og Mali. Wagner-gruppen er blevet anklaget for at have begået krigsforbrydelser i områder, hvor de er udstationeret. Anklagerne omfatter voldtægt og røveri af civile samt tortur af anklagede desertører.

Wagner-gruppen har spillet en væsentlig rolle i den russiske invasion af Ukraine. Gruppen har bl.a. rekrutteret fanger fra russiske fængsler. I december 2022 hævdede John Kirby, koordinator for strategisk kommunikation i USA's nationale sikkerhedsråd, at Wagner-gruppen har 50.000 lejesoldater. Efter flere års benægtelse af forbindelser til Wagner-gruppen indrømmede Jevgenij Prigozjin i september 2022, at han grundlagde den paramilitære gruppe. Den 23. juni 2023 startede Prigozjin et oprør mod den russiske ledelse efter at have anklaget russiske tropper for at angribe hans mænd.
Prigozjin kaldte det march for retfærdighed

Referencer 

Militære enheder
Krasnodar kraj
Organisationer fra Rusland
Etableret i 2014
Dmytro Kuleba

Dmytro Kuleba (født 25. januar 1978 i Sumy, Ukrainske SSR, Sovjetunionen) er en ukrainsk politiker og har været Ukraines udenrigsminister siden 2020. Han er samtidigt også medlem af Rådet for Ukraines nationale sikkerheds- og forsvarspolitik.

Referencer

Eksterne henvisninger 

Udenrigsministre fra Ukraine
Politikere fra Ukraine
Akademisk Idrætsforening

Akademisk Idrætsforening blev stiftet 4. februar 1913 i København af blandt andre gymnastikinspektør Niels Christian Daniel Petersen (1892-1975) og landsretssagfører Svend Langkjær (1886-1948), der var foreningens formand 1914-1915. Læge Ivan Osiier (1888-1965) var foreningens formand 1916-1930.

Eksterne kilder/henvisninger
Atletikklubber i Danmark
Etableret i 1913
Sportsklubber i København
Søllerød Nærum Idrætsklub

Søllerød-Nærum Idrætsklub, SNIK blev stiftet 25. juni 1917. Klubben hed i begyndelse Skodsborg Idræts Klub og blev i 1941 sammenlagt med Nærum Boldklub og navnet SNIK blev etableret som Skodsborg-Nærum Idrætsklub. Siden ændrede navnet sig så til Søllerød-Nærum Idrætsklub. Den består i dag af fem selvstændige klubber; SNIK Gymnastik, SNIK Håndbold, Rudersdal Badminton, SNIK Vandpolo og SNIK Atletik. der alle er hjemmehørende ved Rundforbi Stadion i Nærum. Badminton klubben blev stiftet  1964 og havde sin storhedstid i 1970'erne med Svend Pri på holdet.

Eksterne kilder/henvisninger
 SNIK

Noter

Atletikklubber i Danmark
Etableret i 1917
Nærum
Wind

Wind er et topografisk efternavn af engelsk oprindelse, for en der boede i nærheden af en sti, gyde eller vej.  Det er mest populært i det nordøstlige England, især i Newcastle upon Tyne og Sunderland. Efternavnet er også udbredt i Holland og Danmark.

Det har flere staveformer, herunder Waind, Wind, Wynd, Wain og Wean.

Oprindelser 
Vinden stammer fra det gamle engelske "gewind" fra før det 7. århundrede. Den beskriver enten en person, der boede i et særligt blæsende område som det nordøstlige England, eller en "snoet" vej. I middelalderen blev Vind muligvis givet til en hurtig løber eller bud.

Nævneværdige personer med efternavnet 

  Alex Wind (født 2001), amerikansk studenteraktivist
  Carsten Wind (født 1950), dansk guitarist
  Cornelis Wind (1867-1911), hollandsk fysiker
  Diana Wind (1957), hollandsk kunsthistoriker
  Dorothy Wind, amerikansk baseballspiller
  Edmund De Wind (1883–1918), canadisk krigshelt
  Edgar Wind (1900–1971), britisk kunsthistoriker
  Hans Wind (1919–1995), finsk krigshelt
  Hans Christian Wind (født 1932), dansk teolog
  Harmen Wind (1945-2010), hollandsk digter
  Henning Wind (1937), dansk sømand
  John Wind (1819-1863), engelsk arkitekt
  Jonas Wind (født 1999), dansk fodboldspiller
  Kim Wind (født 1957), dansk roer
  Marlene Wind (født 1963), dansk videnskabsmand
  Per Wind (født 1955), dansk fodboldspiller
  Per Wind (født 1947), dansk roer
  Pierre Wind (født 1965), hollandsk kok
  Stefanie Wind, amerikansk lingvist
  Susie Wind (født 1968), amerikansk kunstner
  Tommy Wind, amerikansk illusionist
  Torben Wind (født 1960), dansk videnskabsmand
  Willie Wind (1913-1995), amerikansk kunstner

Kilder

Eksterne henvisninger 
 National Trust, 2007. " What do the statistics in the geographical location and social demographic tables mean? ? "
 United States Census Bureau (9. maj 1995): 1990 Census Name Files dist.all.last (1-100)

Danske efternavne
Britiske efternavne
Nederlandske efternavne
Fiskegård

En fiskegård (også fiskegærde eller fiskehegn) er et fast fangstanlæg til passivt fiskeri. En fiskegård består af en permanent indhegning bestående af pæle og kviste der spærrer dele af et vandløb eller en sø. Når fiskene kommer svømmende, rammer de fiskegærdet og følger det ud. For enden sidder en ruse eller lignende, der fanger fiskene. Fiskegårde har været op mod 100 meter lange. Gærderne kan i princippet stå ude hele året.

Fiskegårde var tidligere udbredt mange steder i Danmark. I 1664 var der f.eks. 35 fiskegårde alene på det nederste stykke af Gudenåen fra Ulstrup til Randers. Mest anvendt var ålegårde (også ålekister eller ålekurv), som ofte blev sat op ved vandmøllernes frivandssluser. I Slien ud for byen Kappel findes endnu i dag et sildegærde.

Litteratur 
 Kristen Møller: Danske ålegårde og andre fiskegårde, 1953.

Eksterne henvisninger 

 Guideservice: Fiskegårde

Noter 

Fiskegrej
Casablanca-Settat

Casablanca-Settat (, Addar Albayḍa 'Sṭṭat; , Anfa - Sṭṭat) er en af de tolv administrative regioner i Marokko . Den dækker et område på 20.166 km² og havde ved den marokkanske folketælling i 2014, en befolkning på 6.861.739 mennesker, hvoraf 69% boede i byområder. Regionens hovedstad er Casablanca.

Geografi 
Casablanca-Settat ligger ved Atlanterhavskysten, og grænser op til regionerne i Rabat-Salé-Kénitra mod nordøst, Béni Mellal-Khénifra i sydøst og Marrakesh-Safi mod syd. En del af grænsen til Marrakesh-Safi følger floden Oum Er-Rbia, der løber mod nordvest og ud i Atlanterhavet ved Azemmour. Floden deler regionen i to sletter, Doukkala i vest og Chaouia i øst. Flere reservoirer leverer vand til regionen, herunder Al Massira-dæmningen der opstemmer Oum Er-Rbia og et på Oued Mellah syd for Mohammedia.

Historie 
Casablanca-Settat blev oprettet i september 2015 ved at fusionere Grand Casablanca med provinserne El Jadida og Sidi Bennour i Doukkala-Abda-regionen og provinserne Benslimane, Berrechid og Settat i Chaouia-Ouardigha- regionen.

Regering 
Mustapha Bakkoury, medlem af partiet Authenticity and Modernity, blev valgt som den første præsident for Casablanca-Settats regionale råd den 14. september 2015.  Khalid Safir blev udnævnt til guvernør ( wali ) i regionen den 13. oktober 2015. Han blev efterfulgt af Abdelkébir Zahoud i 2017.

Inddeling 
Casablanca-Settat består af to præfekturer og syv provinser: 

 Benslimane (provins)
 Berrechid (provins)
 Casablanca (præfektur)
 El Jadida (provins)
 Médiouna (provins)
 Mohammadia (præfektur)
 Nouaceur (provins)
 Settat (provins)
 Sidi Bennour (provins)

Økonomi 
Casablanca-Settat havde i 2013 et bruttonationalprodukt på 290 mia. Marokkanske dirham og tegnede sig for 32% af Marokkos BNP og rangerede i toppen blandt marokkanske regioner.  Dens økonomi er primært baseret på serviceerhverv og industri. Derudover er Doukkala-området i vest kendt for sin landbrugsproduktion.

Infrastruktur 
Motorvejene A3, A5, og A7 forbinder Casablanca med Rabat, Safi  (via El Jadida ), og Marrakesh (via Berrechid og Settat ). Der er også en motorvej, der går fra Berrechid til Beni Mellal . Jernbaner forbinder regionen med Marrakesh mod syd, Oued Zem mod sydøst og Rabat og andre marokkanske byer mod nordøst.  Havnene i Casablanca, Jorf Lasfar og Mohammedia blev landets næststørste efter tonnage i 2014. Mohammed V International Airport, der ligger 20 km syd for Casablanca i Nouaceur-provinsen, er Marokkos travleste lufthavn, der håndterede næsten otte millioner passagerer i 2014. Landets eneste olieraffinaderi i Mohammedia blev lukket ned i august 2015.

Referencer 

 

Marokkos regioner
Casablanca